Maksniemen seisake

Maksniemen seisake () oli pieni epäitsenäinen liikennepaikka Maksniemen kylässä, Simon kunnassa Lapin läänissä. Seisake sijaitsi rataosalla  Maksniemen kylän pohjoispuolella, suunnilleen Simon ja Kemin rautatieasemien puolivälissä.

Vuonna 1973 Maksniemi muutettiin miehittämättömäksi seisakkeeksi. Henkilöliikenteen pysähdykset lopetettiin vuonna 1979. Maksniemen seisake lakkautettiin 1980.

Maksniemen seisakerakennuksen suunnitteli rautatiehallituksen arkkitehti Bruno Granholm. Rakennus rakennettiin vuosina 1902–1904, ja se oli tyypiltään pienille laituri- ja seisakeasemille tarkoitettu tyypin 3 platformskjul. Rakennusta laajennettiin vuonna 1942. 1980-luvulla rakennuksessa oli yksi poikkipääty eteläisessä päädyssä ja keskiosassa odotushuone. Pohjoispääty oli oveton ja ikkunaton. Nykyisin rakennuksesta on nähtävissä vain kivijalka.

Noin kuusi kilometriä Maksniemen seisakkeelta Kemin suuntaan sijainneelta Pyyn seisakkeelta lähti Veitsiluodon rata.

Lähteet 

Lapin lakkautetut rautatieliikennepaikat
Bruno Granholmin suunnittelemat rakennukset
Simon rakennukset ja rakennelmat
Simon liikenne